b'\n_START_ARTICLE_\nMartin Petr\xc3\xa1\xc5\xa1\n_START_SECTION_\nKlubbkarriere\n_START_PARAGRAPH_\nPetr\xc3\xa1\xc5\xa1 startet sin fotballkarriere i den lokale klubben Ban\xc3\xadk Prievidza i 1998 f\xc3\xb8r han i 2000 dro til den tsjekkiske klubben FK Jablonec 97. Etter \xc3\xa5 ha spilt over 50 seriekamper p\xc3\xa5 to sesonger dro han videre til storklubben Sparta Praha i 2002. Her fikk han moderat med spilletid fordelt p\xc3\xa5 tre sesonger, hvor han blant annet scorte ett m\xc3\xa5l mot Ajax Amsterdam i Mesterligaen i f\xc3\xb8rste halvdel av 2005/2006-sesongen._NEWLINE_I januar 2006 ble han l\xc3\xa5nt ut til FBK Kaunas, men fikk ingen kamper for klubben. Etter \xc3\xa5 ha returnert til Sparta Praha ble han umiddelbart l\xc3\xa5nt ut til den skotske klubben Heart of Midlothian FC, men etter kun \xc3\xa5 ha spilt fem kamper for Hearts returnerte Petr\xc3\xa1\xc5\xa1 igjen til Sparta Praha, hvor han ble l\xc3\xb8slatt fra kontrakten i juli 2006. Like etter dro han til Italia hvor han skrev under for Lecce og debuterte den 9. september 2006 i en seriekamp mot AlbinoLeffe. I januar 2007 gikk han p\xc3\xa5 utl\xc3\xa5n til Treviso. I 2007 ble Petr\xc3\xa1\xc5\xa1 solgt til Triestina, hvor han tilbrakte to sesonger og spilte 44 kamper._NEWLINE_I 2009 dro han til Cesena, som ved sesongslutt 2009/2010 rykket opp til Serie A.\n_START_SECTION_\nInternasjonal karriere\n_START_PARAGRAPH_\nPetr\xc3\xa1\xc5\xa1 fikk sin landslagsdebut for Slovakia den 6. februar 2002 i vennskapskampen mot Iran og har siden spilt jevnlig for sitt landslag. Han var for \xc3\xb8vrig \xc3\xa9n av 23 spillere som v\xc3\xa5ren 2010 ble tatt med i den slovakiske troppen til VM i fotball 2010 av landslagstrener Vladim\xc3\xadr Weiss.'